**Ricardo Moniz** (s. 17. kesäkuuta 1964) on alankomaalainen jalkapallovalmentaja ja entinen keskikenttäpelaaja. Kesästä 2022 lähtien hän on valmentanut unkarilaista Zalaegerszegia.

Ura pelaajana
-------------

Moniz aloitti uransa FC Eindhovenissa 1981 siirtyen Eredivisiessä pelanneeseen HFC Haarlemiin 1984. Hän pelasi seurassa neljä kautta, kunnes vaihtoi toiseen Eredivisie-seuraan RKC Waalwijkiin 1988. Moniz haki paikkaansa seurassa debyyttikaudellaan pelaten vain 10 ottelua. Seuraavan kahden kauden aikana Moniz kuului kuitenkin vakiomiehistöön, mutta jäi ilman peliaikaa 1991–1992 ja kauden jälkeen hän siirtyikin Helmond Sportiin, jossa lopetti uransa 1993.

Ura valmentajana
----------------

Pelaajauransa jälkeen Moniz on toiminut 2005–2008 Tottenham Hotspurin organisaatiossa tekniikkavalmentajana.  Kesäkuussa 2008 hän siirtyi Spursista tutun Martin Jolin mukana Saksan Bundesliigaseura Hamburger SV:n apulaisvalmentajaksi.  Jolin siirryttyä kesällä 2009 AFC Ajaxiin jatkoi Moniz Bruno Labbadian valmennustiimissä HSV:ssä. 

Labbadian saatua yllätyspotkut 26. huhtikuuta 2010 vain kolme päivää ennen ratkaisevaa Eurooppa-liigan välierää, nousi Moniz HSV:n päävalmentajaksi loppukaudeksi  HSV:n unelma kotikentällä pelattavasta Eurooppa-liigan finaalista kariutui kuitenkin 1–2-tappioon Fulhamille.  Bundesliigassa Monizin lyhyt urakka päävalmentajana päättyi 1–1-tasapeliin SV Werder Bremeniä vastaan ja seitsemänteen sijaan. 

HSV-pestinsä jälkeen Moniz siirtyi FC Red Bull Salzburgin organisaatioon apulaisvalmentajan tehtäviin.  Huhtikuussa 2011 Moniz nousi päävalmentajaksi Huub Stevensin saatua potkut.  Monizin johdolla Red Bull pelasi kauden loppuun hyvin ja nousi lopulta Itävallan Bundesliigan hopealle vain kolme pistettä mestari SK Sturm Grazille hävinneenä.  Ensimmäisellä kokonaisella kaudellaan Moniz luotsasi Salzburgin kahden vuoden tauon jälkeen Itävallan mestaruuteen.  Kausi huipentui tuplamestaruuteen, kun Red Bull kaatoi Itävallan cupin finaalissa SV Riedin 3–0.  Kesäkuun puolivälissä Moniz sai yllätyspotkut Red Bull Salzburgista. 

Elokuussa 2012 Monizista tuli unkarilaisen Ferencvárosin päävalmentaja.  Hän nousi suosioon takavuosien suurseurassa ja luotsasi sen Unkarin liigacupin mestariksi kaudella 2012/13. Pokaali oli takavuosien suurseuran ensimmäinen missään kilpailussa yhdeksään vuoteen. Liigassa seura sijoittui viidenneksi. Kaudella 2013/14 joukkue juuttui jälleen Unkarin liigan keskikastiin ja syksyn kehnot esitykset johtivat lopulta Monizin potkuihin joulukuun alussa 2013. 

Maaliskuun lopussa 2014 Monizista tuli puolalaisseura Lechia Gdańskin päävalmentaja.  Monizin johdolla Lechia sijoittui liigassa neljänneksi. Hän erosi yllättäen tehtävästään kesäkuun alussa 2014.  Pian eronsa jälkeen hän teki kaksivuotisen sopimuksen 2. Bundesliigassa pelaavan TSV 1860 Münchenin kanssa.  Hän sai kuitenkin potkut jo syyskuussa 2014. 

Toukokuussa 2015 Moniz allekirjoitti kolmivuotisen sopimuksen Englannin ykkösliigassa pelaavan Notts Countyn kanssa.  Moniz ei onnistunut pelastamaan loppukauden aikana seuraa putoamiselta, mutta jatkoi kuitenkin päävalmentajana kakkosliigassa. Menestys sarjaporrasta alempana oli odotuksia heikompaa ja sarjassa 15. majaillut Notts County erotti Monizin joulukuun lopussa 2015.

Kaudella 2016/17 Moniz valmensi FC Eindhovenia.

Lokakuussa 2017 Monizista tuli tanskalaisen Randersin päävalmentaja. Hän sai kuitnekin potkut jo tammikuussa 2018 valmennettuaan seuraa vain yhdeksässä ottelussa.

Kesäkuussa 2018 Moniz siirtyi slovakialaisen Trenčínin päävalmentajaksi. Hän erosi kuitenkin tehtävästään jo lokakuussa 2018. Syyksi Moniz mainitsi slovakialaisessa jalkapallossa olleen korruptio-ongelman. Huhtikuussa 2019 Moniz palasi valmentamaan kotimaahansa, kun hänestä tuli SBV Excelsiorin päävalmentaja. Moniz ei onnistunut enää pelastamaan seuraa putoamiselta Eerste Divisieen, mutta jatkoi päävalmentaja myös kaudella 2019/20. Tulokset toiseksi korkeimmalla sarjatasolla olivat kuitenkin heikkoja ja seura erotti hänet tammikuussa 2020.

Kesäkuussa 2022 Moniz aloitti unkarilaisen Zalaegerszegin päävalmentajana.

Saavutukset valmentajana
------------------------

* Itävallan mestaruus: 2012
	+ Hopeaa: 2011
* Itävallan cup: 2012
* Unkarin liigacup: 2013

Lähteet
-------

1. ↑  Moniz (Arkistoitu – Internet Archive)
2. ↑  Spurs and Palace in Bostock talks
3. ↑  HSV: Ricardo Moniz wird neuer Kotrainer
4. ↑  HSV beurlaubt Labbadia - Moniz übernimmt bis Saisonende (Arkistoitu – Internet Archive)
5. ↑  HSV steht vor einem Scherbenhaufen
6. ↑  96 gerettet! Bochum muss runter, Club in die Relegation
7. ↑  Ricardo Moniz: Kumpeltyp mit Autorität
8. ↑  NEUSTART BEI DEN ROTEN BULLEN
9. ↑  Foda und Fink feiern mit Graz und Basel
10. ↑  Salzbourg champion
11. ↑  Salburg-Ried 3-0
12. ↑  Überraschung in Salzburg! Moniz tritt zurück
13. ↑  Ricardo Moniz az új edző
14. ↑  Hungary's Ferencvaros fire Dutch coach Moniz
15. ↑  Ekstraklasa: Holender Ricardo Moniz nowym trenerem Lechii Gdańsk
16. ↑  Ekstraklasa: Ricardo Moniz opuścił Lechię Gdańsk dla TSV Monachium
17. ↑  Moniz ist neuer Löwen-Dompteur
18. ↑  Genug der süßen Versprechungen
19. ↑  Ricardo Moniz: Notts County confirm new manager
20. ↑  Ricardo Moniz: Notts County part company with manager
21. ↑  Coach Moniz verlaat FC Eindhoven na matig seizoen
22. ↑  Randers ansætter hollænder som cheftræner
23. ↑  Fyret: Maniske Moniz var hadet og frygtet
24. ↑  Trenčín vstúpi do novej sezóny s novým trénerom
25. ↑  Moniz stapt per direct op bij AS Trencín
26. ↑  Moniz takes charge of Excelsior
27. ↑  Excelsior beëindigt samenwerking met Ricardo Moniz
28. ↑  NB I: Ricardo Moniz a Zalaegerszeg új vezetőedzője – hivatalos

Aiheesta muualla
----------------

* Kuvia tai muita tiedostoja aiheesta **Ricardo Moniz** Wikimedia Commonsissa

|  |  |  |
| --- | --- | --- |
| Edeltäjä:**Bruno Labbadia** | **Hamburger SV:n päävalmentaja**4–5/2010 | Seuraaja:**Armin Veh** |

|  |  |  |
| --- | --- | --- |
| Edeltäjä:**Huub Stevens** | **FC Red Bull Salzburgin päävalmentaja**4/2011–6/2012 | Seuraaja:**Roger Schmidt** |

|  |  |  |
| --- | --- | --- |
| Edeltäjä:**Lajos Détári** | **Ferencvárosin päävalmentaja**2012–12/2013 | Seuraaja:**Thomas Doll** |

|  |  |  |
| --- | --- | --- |
| Edeltäjä:**Michał Probierz** | **Lechia Gdańskin päävalmentaja**3–6/2014 | Seuraaja:**Quim Machado** |

|  |  |  |
| --- | --- | --- |
| Edeltäjä:**Markus von Ahlen** | **TSV 1860 Münchenin päävalmentaja**7–9/2014 | Seuraaja:**Markus von Ahlen** |

|  |  |  |
| --- | --- | --- |
| Edeltäjä:**Shaun Derry** | **Notts Countyn päävalmentaja**5–12/2015 | Seuraaja:**Jamie Fullarton** |

|  |  |  |
| --- | --- | --- |
| Edeltäjä:**Ólafur Kristjánsson** | **Randersin päävalmentaja**10/2017–1/2018 | Seuraaja:**Rasmus Bertelsen** |